NaiveNeuron/SloPal huggingface dataset:
Hraško, Igor, poslanec NR SR (2014-12-02):
Ďakujem pekne za slovo. Ja by som doplnil kolegu Hubu, on to tak decentne obišiel. Áno, dá sa súhlasiť, samozrejme, s navýšením rozpočtu vďaka alebo teda na protipovodňovú ochranu, s tým sa, samozrejme, dá súhlasiť vždy, pretože ideme chrániť životy našich občanov. Ale to, čo by malo byť sporné, ja poviem rovno konkrétny príklad, vodné dielo na rieke Slatina, takže pokiaľ by na toto malo ísť nejaké financie, tak s tým by som mal aj ja problém a určite je takýchto viacej. V každom prípade protipovodňové opatrenia určite áno, len som si zase na druhej strane položil otázku. Pán minister, hovorili ste o tom, že vodná správa vlastne čistila tie toky, čistila brehy. Mne to stále vychádza tak, že keby sa pustila nejaká pľušť, tak tie krásne čisté, vyčistené brehy a vyčistené toky len pustia rýchlu povodňovú vlnu na nižšie časti toku. Že ako potom tam s tým? A to, čo hovoril kolega Maňo Huba, áno, treba mať spracovanú komplexnú nejakú štúdiu týchto protipovodňových opatrení, a keď to budeme vidieť, tak áno, povieme, že s týmto absolútne nemáme žiadny problém. Takto riešiť protipovodňové opatrenia tu takto tu, takto tu. Len, zase sa, áno, je, je to pravda, či nám to chcete, alebo nie, že budete nám to vytýkať, je to fakt, že podpisujeme zase kvázi bianko šek, a nevieme, že čo v tom všetko naozaj bude a ako to bude upotrebené a ako to bude využité. Samozrejme, súhlasíme s protipovodňovými opatreniami, ale potrebujeme vedieť, aké, a tie ostatné organizácie, ktoré sú dlhodobo podvyživené, naozaj aj im dať trochu viac tých financií, pretože naozaj oni potom nemôžu plnohodnotne pracovať. A s tým sa, myslím, dá súhlasiť tiež.
Blanár, Juraj, podpredseda NR SR (2022-04-28):
... chápem, že vás to vyrušuje. (Povedané súbežne s rečníčkou.)
Fico, Robert, predseda vlády SR (2014-11-27):
Ďakujem pekne. Vážený pán predseda Národnej rady, vážená Národná rada, členovia vlády, dovoľte mi, aby som podľa rokovacieho poriadku Národnej rady ospravedlnil z dnešnej hodiny otázok neprítomného podpredsedu vlády a ministra vnútra Roberta Kaliňáka, ktorého zastúpi podpredseda vlády a minister zahraničných vecí a európskych záležitostí Slovenskej republiky pán Miroslav Lajčák. Som pripravený, pán predseda, odpovedať v stanovenom limite na postavené otázky.
Mičovský, Ján, minister pôdohospodárstva a rozvoja vidieka SR (2020-11-27):
Dobrý deň. Vážený pán podpredseda Národnej rady, ďakujem za slovo. Vážené pani poslankyne, vážení páni poslanci, dovoľte, aby som vám predložil návrh na skrátené legislatívne konanie vo veci zákona, ktorý sme v tejto sieni, ktorý ste v tejto sieni schválili pred dvomi mesiacmi, a to bol zákon o ekologickej poľnohospodárskej výrobe. Tento zákon je schválený, je vlastne v tejto chvíli platný, a musím aj povedať so všetkou vážnosťou, že je aj potrebný. Medzitým sa však udiali veci, ktoré vytvorili nevyhnutnosť požiadať vás o to, aby sme urobili zmenu, ktorá vyplýva z toho, že pred niekoľkými dňami 20. novembra tohto roku Európska komisia schválila nariadenie, ktorým sa odkladá účinnosť zákona o ekologickej poľnohospodárskej výrobe o jeden rok, a to z 
1. januára 2021 na 1. január 2022. Táto, toto rozhodnutie v Bruseli nás dostalo do situácie, že pokiaľ by sme neurobili zmenu v našom zákone, ktorý má platiť od 1. januára 2021, nastala by paradoxná situácia, že náš zákon, ktorým sa vykonáva nariadenie Európskej únie, sa dostáva do platnosti skôr ako samotné nariadenie a právnici k tomu teda vyjadrili stanovisko, že v takomto prípade by došlo k porušeniu základných ľudských práv a slobôd, pretože zákon by im ukladal povinnosti a prípadne aj sankcie na základe zákona, ktorý nemá oporu v právne záväznom akte Európskej únie. To je stručné zdôvodnenie toho, prečo sme vlastne nútení urobiť ten krok, že zákon, ktorý je schválený, teda zákon č. 282 z tohto roku o ekologickej poľnohospodárskej výrobe, je potrebné jeho účinnosť preniesť o jeden rok, aby platil v súlade s bruselským nariadením od 1. januára 2022. Toto je základné vysvetlenie a ja si dovolím teda tento zákon, ktorý má za cieľ túto jednu jedinú zmenu termínu, vám predložiť s prosbou, aby ste ho schválili, za čo vopred ďakujem. Ďakujem. Skončil som.
Grendel, Gábor, podpredseda NR SR (2020-04-28):
Štyri faktické poznámky. Končím možnosť prihlásiť sa faktickými poznámkami. Ako prvý má slovo pán poslanec Ferenčák.
K. Tóthová, poslankyňa: (2004-12-09):
Vážený pán minister, mňa stále zaujíma otázka, či v tej časti, kde rada plní výkon štátnej správy, nemá mať ministerstvo aspoň dohľad, lebo určité úlohy štátnej správy sú na tento orgán prenesené. Ale nechcem o tom rozvíjať diskusiu, bola by to diskusia teoretická. Ale chcem konštatovať, že v zákone taxatívne je napríklad uvedené, že nesmie byť vysielaná v ponuke programov, to je napríklad aj v informácii o budúcich filmoch, scénka s použitím zbrane, s použitím násilia alebo devastovaním životného prostredia. To je výslovne v zákone a výslovne je povinnosťou rady, aby za takéto porušenie zákona uložila sankciu, aby vyvodila zodpovednosť. Každý, kto pozerá televíziu, vie, že práve v ponukách sa vystrihujú z filmov takéto scény. Nebudem hovoriť, aký to má vplyv na našu mládež, ideme znižovať vekovú hranicu zodpovednostnej...
J. Senko, poslanec: (2007-12-04):
Treba ale ešte zdôrazniť jedno. Hospodársky rast evidujeme od roku 2004, ale deficit rástol, ľudia ten rast necítili, teraz myslím, že ho budú cítiť. Ďakujem.
Janckulík, Igor, poslanec NR SR (2023-12-07):
Ďakujem, pani ministerka, za odpoveď. Ja viem, že vy za to nemôžete, ako vaši úradníci nastavili túto sieť, ale podľa mňa sú to doslova babráci. Obyčajní babráci. Lebo ja viem, že do roku 2025 sa nič nebude meniť, ale potom čo? Potom čo tam máme robiť na Orave? 65-tisíc obyvateľov ste úplne vymazali z mapy. Mali sme štyri záchranné stanice, teraz nemáme ani jednu podľa tohto. Keď aj niekto robil matematický model, mal ísť do toho regiónu a pozrieť sa, aké tam máme cesty. Nemáme meter diaľnice, ani nikdy nebudeme mať, lebo sa tam neplánuje meter rýchlostnej cesty, meter koľajníc a proste tu sa niekto rozhodol, že Námestovo úplne odrežú. Starostovia normálne uvažujú, že urobia petíciu a ideme sa asi pričleniť k Poľsku. Lebo ak Slovensko nemá o nás záujem, tak asi toto je jediné východisko. Alebo z plánu obnovy môžete vyčleniť finančné zdroje a môžete stavať u nás márnice. Ďakujem.
A. Belousovová, podpredsedníčka NR SR: (2008-02-12):
Teraz dávam slovo poverenému členovi výboru pre sociálne veci a bývanie pánovi poslancovi Róbertovi Madejovi, aby informoval Národnú radu Slovenskej republiky o výsledku prerokovania návrhu vlády na skrátené legislatívne konanie o tomto vládnom návrhu zákona vo výbore. Nech sa páči, máte slovo.
Sulík, Richard, podpredseda vlády a minister hospodárstva SR (2021-11-11):
Vážený pán poslanec Čepček, na úvod si dovolím upriamiť pozornosť na zdroj vašich správ. Sám totiž uvádzate, že čerpáte z medializovaných informácií. Sú to weby, z ktorých sa väčšina ani neunúva uvádzať svojich akože redaktorov, teda weby, ktoré popierajú základné pravidlá žurnalistiky. A ja osobne by som teda tiež chcel povedať, čo ja som sa o sebe dočítal z rôznych akože alternatívnych webov, či jak to mám nazvať, ja normálne žasnem, že kto to tak asi všetko dokáže takto si povymýšľať. No a teraz uvediem pár príkladov z týchto žurnalistických skvostov, napríklad „črtami tváre nápadne podobná prof. Vladimírovi Krčmérymu“. Alebo „podľa informácií, ktoré kolujú internetom“, alebo „podobnosť s Vladimírom Krčmérym je veľká“. No, takto pracujú niektoré médiá, na ktoré sa vy, pán Čepček, odvolávate a je to teda hodne dehonestujúce pre pôdu Národnej rady, tuná keď nejaký akože redaktor napíše nejaké čisté bludy a že vôbec tu nad týmto zabíjame čas. Profesor Vladimír Krčméry v roku ´85 absolvoval štúdium medicíny, neskôr získal akademický titul, v roku ´92 habilitoval na docenta a potom o rok neskôr dosiahol vedeckú hodnosť doktor vied. Profesúru obhájil v deväťdesiatom siedmom na Masarykovej univerzite v Brne. Počas svojej práce lekára liečil ľudí a zachraňoval životy na Slovensku, v Afrike či v Strednej Amerike, a to celé desaťročia. Profesor Krčméry od začiatku svojej profesionálnej kariéry zachraňuje teda ľudské životy. Ak jeho príbuzná, ako vy tvrdíte, pracuje pre niektorú z farmaceutických firiem a vy za tým idete hľadať dôkaz nejakého sprisahania, takto sa spochybňuje správnosť protipandemických opatrení a nepriamo odrádza ľudí od rešpektovania týchto opatrení. A to je veru dosť smutné. Navyše protiepidemické opatrenia navrhuje poradný orgán ministra zdravotníctva, ktorý poznáme pod označením Konzílium odborníkov. Je to teda kolektívny orgán. Ja sám vám môžem povedať, že som sa viacej, viackrát zúčastnil tohto sedenia. Tam naozaj je niekoľko desiatok ľudí a žiaden jedinec to tam nerozhoduje. No a tieto odporúčania končia ako podklad pri rozhodovaní autorít, napríklad aj vlády. Ďakujem pekne. Skončil som.
Baláž, Radovan, poslanec NR SR (2018-06-20):
Ďalší pozmeňujúci návrh podal pán poslanec Dostál. Dajte teda hlasovať o jeho pozmeňujúcom návrhu.
B. Bugár, podpredseda NR SR: (2003-02-26):
(Hlasovanie.) Prítomných 130 poslancov, za návrh 119, proti 3, zdržalo sa 8. Konštatujem, že prvý návrh pána poslanca Figeľa bol prijatý. Nech sa páči. M. Beňová, poslankyňa: Ďakujem veľmi pekne. V bode b) Národná rada Slovenskej republiky podporuje zakotvenie zmienky o Bohu ako o zdroji základných hodnôt duchovnej jednoty a náboženského dedičstva spoločnej Európy.
Laššáková, Jana, podpredsedníčka NR SR (2013-06-21):
Počkajte, počkajte chvíľku. Pán poslanec Hlina, máte procedurálny? (Reakcia poslanca.) Myslím si, že ste boli prihlásený ako ktorý – môžte to posunúť? Ja som vás čítala. Simon, Matovič, Viskupič. Dobre. Takže budete ako dvojka, pán poslanec Hlina, alebo... Chvíľočku, pán poslanec, aby sme to vyriešili. No mali ste sa správne prihlásiť, pán poslanec. Dobre. Dobre. Nech sa páči, pán poslanec Brocka.
Jurinová, Erika, podpredsedníčka NR SR (2014-10-21):
Pán poslanec Mihál.
Laššáková, Jana, podpredsedníčka NR SR (2014-09-24):
Prerušujem rokovanie o tomto bode programu. Nasleduje prvé čítanie o návrhu poslancov Národnej rady Slovenskej republiky Júliusa Brocku, Jána Figeľa, Alojza Přidala a Mariána Kvasničku na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov . Návrh zákona má parlamentnú tlač 1101, návrh na jeho pridelenie na prerokovanie výborom je v rozhodnutí č. 1115. Dávam slovo poslancovi Júliusovi Brockovi, aby... (Reakcie z pléna.) Ale Národná rada nebola uznášaniaschopná, evidentne ani teraz nie je uznášaniaschopná, takže, nech sa páči, uveďte návrh zákona.
Figeľ, Ján, podpredseda NR SR (2015-10-06):
Na vystúpenie pána poslanca Novotného je jedna faktická. Nech sa páči, Martin Chren.
M. Číž, podpredseda NR SR: (2007-03-27):
Slovo má pán poslanec Mikloško.
Hlina, Alojz, poslanec NR SR (2015-11-24):
Ďakujem pekne. Ja viem o dvoch takých poslancoch strany SMER a jednej takej poslankyni strany SMER, ale vám garantujem, a možno ma už natoľko poznáte, že keby som to vedel o niektorom našom kolegovi, tak by som to povedal, hej. Ale v dobrom teraz hovorím, možno fakt preto, aby nevznikali nejaké nedorozumenia. Totiž pán minister povedal jednoznačne, že ani jedného z nás diplomatický pas na cestnej premávke na Slovensku na nič neoprávňuje, a jednoznačne povedal policajtom, že keby sa niekto oháňal nejakým diplomatickým pasom, tak k ničomu, ale naozaj k ničomu to nevedie a akákoľvek pokuta musí byť udelená. Mne úplne to stačí, pán minister, urobte jednoznačne, aby tu nevznikali dohady nejaké, lebo to tí niektorí chudáci policajti nevedia, dobre,... (Reakcia z pléna.) Neviem ja mám faktickú alebo pán minister má faktickú? (Prerušenie vystúpenia predsedajúcou.)
Hrnčiar, Andrej, podpredseda NR SR (2018-02-08):
Poprosím vás, nediskutujte.
Jurinová, Erika, podpredsedníčka NR SR (2013-01-31):
Reakcia na faktické poznámky, pán poslanec Brocka, nech sa páči.
Mazurek, Milan, poslanec NR SR (2022-09-28):
Toto je nádherná chvíľka! Dovidenia, sektári, váš líder Charles Manson dohovoril a jeho rodinka odchádza preč. Šťastní, spokojní, s úsmevmi, argumenty vás nezaujímajú. Slovensko je zrejme pod vašou... pod vaším vedením vedené absolútne fantasticky. Môžte spokojne odísť ako jedna banda hlupáčikov pod vedením Igora Matoviča. Buďte na seba hrdí! Buďte na seba hrdí pred všetkými občanmi Slovenskej republiky, ktorí práve teraz vidia, ako poslanci OĽANO odchádzajú zo sály, lebo nie sú schopní počúvať opozičné argumenty! Zbabelci a úbožiaci, to je celý obraz a presne je to obraz, ktorý zodpovedá ich lídrovi, ktorý tu predvádzal hlúpe trápne a úbohé divadelné vystúpenie. Rozhodol sa vymeniť svoj klasický štýl psychopata za štýl zmierlivého učiteľa, ktorý všetkým vlastne vysvetlí, že za všetko zlé na Slovensku môže zase len niekto iný a on, trpiteľ, dokonca ešte aj tú očkovaciu lotériu urobil tak strašne dobre, len ho zase nikto z tých hlúpych Slovákov nepochopil. On by mal vládnuť inému národu, lebo to je podľa neho riešenie. Nikto ho nechápe, nikto ho nemá rád, tak riešenie pre Igora Matoviča by bolo vymeniť národ. Nájsť taký národ na svete, ktorý by ho chápal, len neviem, či na takej planéte nejaký je. To je ten problém. Je nemysliteľné, aby niekto po tomto, čo tu predviedol, zase udržiaval tohto blázna vo funkcii! Veď to nie je normálne, čo predvádza. Nie je normálne, akým spôsobom pristupuje k riadeniu štátu. Ak dnes sa nájde ktokoľvek v opozícii alebo aspoň medzi ľuďmi, ktorí si tvrdia, že sú opozícia, dokonca protestujú proti tejto vláde, a ak sa medzi nimi nájde ktokoľvek, kto udrží tohto blázna vo funkcii, tak sa po novom môže nazývať len zradca, judáš, zapredanec, pretože dá priamu pečiatku na to, čo tu dva roky tento blázon robil. Na všetko to celoplošné testovanie, ku ktorému sa hrdo prihlásil, na celú tú očkovaciu lotériu, na celý ten teror, na celé to rozhadzovanie miliárd eur.
Brisudová, Martina, poslankyňa NR SR (2022-11-08):
Odhlasovali sme body zo spoločnej správy a pozmeňujúci a doplňujúci návrh vyplývajúci z rozpravy. Pán predsedajúci, dajte, prosím, hlasovať o tom, že prerokujeme návrh zákona v treťom čítaní ihneď.
Kuffa, Štefan, poslanec NR SR (2014-10-15):
Presne tak to je. Ono, keď zvýšime príplatky za nedeľu, to len bude mať, z môjho pohľadu, pozitívny dopad na trh práce, lebo tí zamestnávatelia, naozaj, im sa zvýšia tie náklady a si to dvakrát rozmyslia, že či tú prevádzku bude prevádzkovať ten malý obchodík, či ho otvorí, alebo ho neotvorí, keď bude musieť tomu zamestnancovi zvýšiť napríklad mzdu, poviem, o 50, o 100 %, alebo 100 % dať ako k tej mzde, tak jednoducho sa mu to neoplatí. A dovolím si, pán kolega, prepáč mi to, ale nesúhlasiť s tým príkladom, ktorý si uviedol. Možno tá softvérová firma, tá bola namieste, ale železiarne, žiaľ, nie. Železiarne sú prevádzkou, ktorá ide nonstop. Jednoducho, tam keď sa roztaví tá horúca pec, ty ju neodstavíš a či je nedeľa, či je sviatok alebo čokoľvek, ten U. S. Steel bol veľmi zlý príklad. To jak keby si povedal rovnako, že lekár, teraz máš, ja neviem, akútny zápal slepého čreva a teraz ti lekár povie, vieš čo, ale dneska je nedeľa, ja ťa nebudem operovať, no tak zomrieš. To je podobný príklad. Tak ten príklad železiarní je naozaj zlý a rovnako si myslím, že aj tá Podbrezová, ktorá vyrába tie rúry. Neviem, ale sú prevádzky také, ktoré sa dajú odstaviť. Napríklad tá softvérová firma, tak nemusí byť taká, ale tie hypermarkety, myslím si, že sa stali takým módnym hitom u nás na Slovensku a žiaľ, musím povedať, že spôsob trávenia voľného času u nás na Slovensku je ísť do obchodu na nákupy. V susednej krajine, v Rakúsku to nevidíte a myslím si, že oveľa, nemajú s tým ako problém a nemajú o veľa nižšie zisky. Naopak, my sme to mali v našej krajine, že v nedeľu, v sobotu jak sa poobede zatvorili obchody, otvorili sa až v pondelok. Tak v podstate v nedeľu, keď ty nezrealizuješ ten nákup, tak tie tržby sa zvýšia, o to sú vyššie zase v pondelok. Tak teda, čo sa týka tej predajnej siete, ja tuná nevidím problém. Spokojne môžu byť tie obchody zatvorené. Fungovali sme podľa... (Prerušenie vystúpenia časomerom.)
Galek, Karol, poslanec NR SR (2017-09-11):
Aj ja by som chcel veľmi pekne poďakovať pánovi Budajovi, ktorý upozornil na naozaj jednu schizofréniu, obrovskú schizofréniu tejto vlády. To znamená, na jednej strane tu životné prostredie chránime a na druhej ničíme. Hovoril o podpore uhlia a na druhej strane podpore obnoviteľných zdrojov. Iba si dovolím ho trocha poopraviť. Tých štyristo miliónov eur nejde na uhlie, ale naopak na tie obnoviteľné zdroje. Na uhlie ide sto miliónov. Ale naozaj ten vplyv tých sto miliónov je tak devastačný, že tých štyristo miliónov sa absolútne akýmkoľvek spôsobom zneguje. Hovorili ste tiež o takzvanej tarife za prevádzku systému, čo je podpora uhlia a obnoviteľných zdrojov kombinovanej výroby elektriny a tepla, ktoré sú v podstate nejakou skrytou daňou, ktorú my všetci platíme v cenách elektriny. Celkovo to ročne dosahuje 550 až 600 mil. eur. Tak ako je nastavený zákon o podpore obnoviteľných zdrojov, tie sa budú podporovať minimálne do 2025 alebo aspoň tie prvé, po tom sa začne postupne vypadávať. Čo sa týka uhlia, toto má byť až do roku 2030. Čiže naozaj neskutočné, neskutočné údaje. Dovolím si ale pripomenúť náš návrh zákona, ktorý sme na minulej schôdzi s Jankou Kiššovou predkladali, ktorý hovoril práve o tom, že táto tarifa za prevádzku systému ako politické opatrenie alebo rozhodnutie by sa mala presunúť na štátny rozpočet, aby naozaj tí politici prevzali zodpovednosť za svoje rozhodnutia. Bohužiaľ, tento nám vtedy neprešiel. My sme vtedy dokonca aj vyčíslili, kde máme v tom rozpočte na to nejaké rezervy. No a posledný bod, čo si dovolím upozorniť. Na tejto schôdzi predkladáme zákon, kde chceme regulovať cenu uhlia ako komodity, pretože naozaj my dneska nevieme, čo všetko platíme práve v tej podpore uhlia, a týmto by sme tomu mohli zabrániť. Ďakujem.
Pellegrini, Peter, predseda NR SR (2023-11-21):
Ďakujem veľmi pekne, pán poslanec. (Zvoní vnútorná telefónna linka. Predsedajúci prevzal interný hovor.) Pán poslanec, tak, musíte sa potom vypnúť, aby mi naskočilo hlasovanie. Prosím, prezentujme sa a hlasujme o návrhu schváliť návrh na skrátené legislatívne konanie o vládnom návrhu zákona, ktorým sa dopĺňa zákon č. 296/2020 Z. z. o 13. dôchodku. (Hlasovanie.) 134 prítomných, 78 za, proti 33, zdržali sa 23. Konštatujem, že tento návrh sme schválili. Teraz poprosím pána predsedu pre zdravotníctvo pána poslanca Vladimíra Baláža, aby uviedol hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 540/2021 Z. z. o kategorizácii ústavnej zdravotnej starostlivosti, tlač 30. Nech sa páči, pán poslanec. (Hlasovanie o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 540/2021 Z. z. o kategorizácii ústavnej zdravotnej starostlivosti a o zmene a doplnení niektorých zákonov v znení neskorších predpisov , tlač 30.)
Laurenčík, Milan, podpredseda NR SR (2022-03-24):
Pán poslanec Vážny vystúpil, teda prihlásil sa neskoro s faktickou, takže nedostane slovo. V tejto chvíli prerušujem rokovanie o tomto bode programu. Ďakujem vám obom. Budeme hlasovať a po hlasovaní sa tu stretneme znova. (Prestávka.)
Šmilňák, Martin, poslanec NR SR (2023-12-18):
Vážený pán kolega Maroš Čaučík, good morning, takto sa my zvykneme pozdraviť z času na čas v ktorúkoľvek hodinu, za chvíľku to bude platiť. Pán kolega, ty si veľmi zhovievavý k týmto vládnym poslancom, lebo ty hovoríš, že nám tu dopriali taký exkluzívny čas. Kolega Podmanický práve ide, on navrhoval, že zrušme diskusiu im, alebo tam ďalší pán kolega Richter, on navrhuje, že by sme 24 hodín vkuse rokovali. Čiže ja by som to nepovedal, že to je exkluzívny čas, ja by som nebol taký milostivý ako ty, ja by som povedal, že Ein Kessel Buntes tu robia, lebo za chvíľku tu budeme rokovať vo vianočnom čase a nieže do polnoci, ale na Nový rok, na Silvestra, oni nám to síce odsúhlasia, sedemdesiati šiesti na chvíľku prídu, stisnú gombíky a potom príde výbor, kde treba prísť, a nikto tu neni. Príde pondelok ráno a nie sú v robote, alebo príde piatok večer a tiež nie sú v robote, ale nám tu teda, nás tu teda naženú. Čiže proste nie toto, čo ty hovoríš, že exkluzívny čas, ale ja by som to nazval že Ein Kessel Buntes s tými ich účasťou že nula poslancov na výbore a tak. Nekoncepčná zmena, delenie, delenie ministerstva športu alebo tejto športovej agendy medzi štyri rôzne subjekty, pán kolega, štyri, lebo pôvodne na ministerstve školstva ostáva agenda Zdravá škola, ostala tam, ostáva tam šport materských, základných a stredných škôl, to znamená, deti do 19 rokov ostanú a ostane tam šesť ľudí sa tejto téme venovať, čo je pakáreň, hej? No a ostane Fond na podporu športu, kde sa budú rozdávať desiatky miliónov bez nejakých pravidiel a rozvoj infraštruktúry bude závisieť od toho, že kto pozná vládnych predstaviteľov. Čiže ďakujem pekne. Ein Kessel Buntes, ako vra... (Prerušenie vystúpenia časomerom.)
P. Paška, predseda NR SR: (2008-12-02):
Ako ďalší do rozpravy je prihlásený pán poslanec Fronc. Chcem sa opýtať, pán poslanec, či máte dlhšie vystúpenie, pretože chcem prerušiť potom rokovanie. Ak nie, tak vás ešte ako posledného požiadam o vystúpenie, potom preruším rokovanie, vyhlásim krátku prestávku, aby sme mohli o 18.00 hodine pokračovať mimoriadnou schôdzou. (Odpoveď z pléna.) Takže, nech sa páči, pán poslanec.
V. Veteška, podpredseda NR SR: (2005-07-06):
Prerušujem rokovanie o tomto bode programu. Vyhlasujem oznam, ospravedlňujem sa. Pán Bugár, chcem splniť želanie, ktoré mám od pána predsedu Národnej rady. Pán predseda zvoláva na 11.00 poslanecké grémium, prosím predsedov klubov a poverených zástupcov klubov, aby sa dostavili na 11.00 do zasadačky predsedu Národnej rady Slovenskej republiky. Dovtedy budeme prerokúvať ďalšie zákony. Na grémiu, poslaneckom, sa dohodne spôsob a čas hlasovania a ďalší postup v snahe čo najpružnejšie prerokovať zákony, ktoré sú predložené na dnešný program rokovania Národnej rady. Teraz budeme pokračovať ďalším bodom programu. Je to prvé čítanie o vládnom návrhu zákona o transformácii niektorých štátnych podnikov na akciové spoločnosti (tlač 1205). Vládny návrh zákona ste dostali ako tlač číslo 1205. Návrh na jeho pridelenie na prerokovanie výborom máte v rozhodnutí číslo 1214. Prosím ministra obrany Slovenskej republiky pána Juraja Lišku, aby návrh zákona uviedol. Nech sa páči, pán minister.
P. Hrušovský, predseda NR SR: (2003-10-21):
(Hlasovanie.) 147 prítomných, 77 za návrh, 28 proti, 41 sa zdržalo, 1 nehlasoval. Návrh sme schválili. Ďakujem pánovi poslancovi Gálovi a prosím pána poslanca Miššíka, aby ako spoločný spravodajca ústavnoprávneho výboru uvádzal hlasovania k vládnemu návrhu zákona o zriadení Špeciálneho súdu a o zmene a doplnení niektorých zákonov. Nech sa páči, pán poslanec Miššík.
Gy. Juhász, poslanec: (2008-05-20):
Prvé sa týka vlastných školských vzdelávacích programov, tiež sa pripájam, mám tiež obavy, že školy nestihnú ten dátum 1. september 2008. Ďalšia moja poznámka by smerovala k tomu monopolu na učebnice, ktoré spomínal pán poslanec Szigeti. K tomu by som povedal asi toľko, že na Slovensku z jednotlivých vedných odborov určite existuje viacero autorských kolektívov, ktorí sú schopní napísať dobrú učebnicu. Ak vyberieme jeden kolektív, autorský kolektív, tak ten ďalší stratí motiváciu vôbec pracovať na písaní učebníc. Riešením by bolo určiť štandardy, ktoré musí obsahovať každá učebnica a ktoré by museli jednotlivé otázky a kolektívy dodržiavať. Tým by sme asi predišli týmto problémom. Ďakujem pekne.
Grendel, Gábor, poslanec NR SR (2024-01-09):
Ďakujem za slovo, pán predsedajúci. Humanizácia trestov. To je krásna téma, pani poslankyňa. Dvanásť rokov vládol SMER pred týmito poslednými parlamentnými voľbami. Robert Fico bol trikrát premiér, Peter Pellegrini bol premiérom raz, a nikdy za tých dvanásť rokov ich netrápili podmienky vo väzniciach. Nikdy za tých dvanásť rokov neriešili podmienky v ústavoch na výkon väzby. Žiadnu humanizáciu neriešili, o žiadnu sa nestarali, hoci mali k dispozícii tri plné volebné obdobia. Kedy sa začali starať o podmienky vo väzniciach? Až keď sa to začalo týkať ich, ich kamarátov, ich nominantov, ktorí sú podozriví z páchania korupčných trestných činov, z podvodov a z iných závažných ekonomických trestných činov. Dovtedy boli podmienky vo väzniciach a v ústavoch na výkon väzby Robertovi Ficovi aj Petrovi Pellegrinimu absolútne ukradnuté. A to boli predsedami vlády. Mohli kedykoľvek otvoriť túto tému. Mohli zahrnúť túto tému do programového vyhlásenia troch vlád. Mohli poveriť ministra spravodlivosti, ktorému šéfovali, aby vypracoval návrh, aby dal nejaký návrh do medzirezortného pripomienkového konania alebo aby prišiel s nejakým návrhom v skrátenom legislatívnom konaní, ale oni to nikdy, nikdy, nikdy neriešili, pretože sa to netýkalo ich a ich kamarátov. Až teraz je to pre nich zrazu téma.
Vaľová, Jana, poslankyňa NR SR (2016-12-08):
Ďakujem veľmi pekne. V prvom rade by som chcela poprosiť pána Dostála... (Prerušenie vystúpenia predsedajúcim.)
M. Číž, podpredseda NR SR: (2010-03-05):
Otváram rozpravu. Písomnú prihlášku do rozpravy nemám. Pýtam sa preto, kto sa do rozpravy hlási ústne? Zdá sa, že nikto. Takže uzatváram možnosť prihlásiť sa do rozpravy ústne a vyhlasujem rozpravu za skončenú. Pán navrhovateľ, ďakujem pekne za účasť a prerušujem rokovanie o tomto bode programu. Teraz, vážené kolegyne, kolegovia, budeme pokračovať prvým čítaním o návrhu poslancov Národnej rady Slovenskej republiky Viliama Novotného a Petra Markoviča na vydanie zákona, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov a o zmene a doplnení zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov . Tento návrh zákona má parlamentnú tlač 1500 a návrh na pridelenie na prerokovanie vo výboroch má číslo 1533. Slovo má pán poslanec Viliam Novotný, predseda výboru pre zdravotníctvo.
M. Číž, podpredseda NR SR: (2007-03-28):
(Hlasovanie.) Prítomných 141 poslancov, za návrh 140 poslancov, zdržal sa 1 poslanec. Konštatujem, že tieto návrhy sme schválili.
Drdul, Dominik, poslanec NR SR (2022-02-03):
Dobre. Okej.
Blanár, Juraj, podpredseda NR SR (2023-02-14):
Pán navrhovateľ, môžete zaujať miesto pre vás určené. Teraz dávam slovo pani poslankyni Monike Kozelovej, ktorá ako spravodajkyňa za gestorský výbor pre kultúru a médiá prednesie spravodajskú informáciu k tomuto návrhu. Nech sa páči, pani poslankyňa.
Kollár, Boris, predseda NR SR (2021-11-09):
Na pána poslanca Cmoreja evidujem tri faktické poznámky, štyri. Pán podpredseda Blanár, nech sa páči, máte slovo.
Kučerová, Viera, poslankyňa NR SR (2014-09-11):
Ďakujem, pani predsedníčka. Kolegyne, kolegovia, dovoľte mi, aby som vám v zmysle § 73 ods. 1 rokovacieho poriadku vystúpila v prvom čítaní ako spravodajkyňa určená ústavnoprávnym výborom k uvedenému návrhu zákona. Predmetný návrh zákona spĺňa po formálnoprávnej stránke náležitosti uvedené v rokovacom poriadku a legislatívnych pravidlách tvorby zákonov. Predseda Národnej rady vo svojom rozhodnutí navrhol, aby uvedený návrh zákona prerokoval: ústavnoprávny výbor a výbor pre hospodárske záležitosti. Ako gestorský výbor navrhol ústavnoprávny výbor s tým, aby výbory prerokovali návrh zákona do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Ako spravodajkyňa určená navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Ďakujem. Prosím, otvorte rozpravu.
Laurenčík, Milan, podpredseda NR SR (2020-04-23):
Pán poslanec Petrák.
Danko, Andrej, predseda NR SR (2018-01-30):
Ešte pred tým, ako vám dám slovo, v rámci toho máte, v rámci schváleného programu, keď otvorím schôdzu, potom vám dám priestor na vzdanie sa, pravdepodobne.
Figeľ, Ján, podpredseda NR SR (2013-03-13):
Poprosím o kľud v sále, ctené kolegyne a kolegovia, prebieha rozprava.
Blanár, Juraj, podpredseda NR SR (2021-05-04):
Ďakujem, pán spravodajca, otváram rozpravu. Do rozpravy som písomnú prihlášku neobdržal, čiže dávam možnosť prihlásiť sa ústne do rozpravy, kto má záujem, môže tak urobiť teraz. Konštatujem, že nikto sa nehlási do rozpravy. Vyhlasujem teda rozpravu za uzavretú. Chcem sa spýtať pani navrhovateľky alebo pána spravodajcu, či majú záujem o záverečné slovo. Nie je tomu, nie je tomu tak, ďakujem obom a tým...
Bugár, Béla, podpredseda NR SR (2019-06-27):
Ďakujem pekne. Otváram rozpravu. Pýtam sa, či sa hlási ústne niekto do rozpravy okrem pani navrhovateľky. Pani poslankyňa Grausová ako jediná. Končím možnosť sa prihlásiť. Nech sa páči, pani poslankyňa Verešová, máte slovo.
Sulík, Richard, predseda NR SR (2010-11-30):
Ďakujem pekne. Pani poslankyňa Žitňanská.
Shahzad, Silvia, poslankyňa NR SR (2017-12-07):
Ja v každom prípade vítam akúkoľvek diskusiu, a teda verím, že práve my sme ju tu začali aj o tej posudkovej činnosti. A verím, že sa prenesie už aj na iné pôdy, pretože naozaj určite sa ukáže, že to hodnotenie a zjednocovanie posudkovej činnosti je veľmi ťažká téma a budú na ňu veľmi, veľmi rozličné názory, a preto bude tá debata veľmi dlhá. Takže už by bolo načase, keďže je to, myslím, napísané aj v programovom vyhlásení vlády, že sa bude zjednocovať posudková činnosť, tak už by bolo načase, aby sa tá debata začala. V každom prípade verím, že tento náš návrh zákona podporíte. Ďakujem pekne.
Simon, Zsolt, poslanec NR SR (2016-10-21):
Ďakujem pekne. Pani kolegyňa Kiššová, ja tento návrh podporím, ale úprimne musím povedať, že, alebo resp. len pripomenúť na osvieženie, že tento zákon je podaný na Ústavný súd a Ústavný súd ho prijal na ďalšie konanie. Aj to svedčí o tom, že asi nie je všetko v poriadku s týmto návrhom zákona. Ja sám pri jeho prijímaní som dlhé mesiace upozorňoval na to, že bude to mať negatívny dopad nielen na podnikateľov, ale na samotných občanov. Je faktom, že aj ja dostávam informácie, že tí, ktorí sa aj prihlásili, že splnili tú zákonnú povinnosť, tak výsledok pre nich znamená 9- až 10-násobné navýšenie nákladov, čo v mnohých prípadoch už je moment, ktorý likviduje podnikanie.
Šeliga, Juraj, podpredseda NR SR (2020-09-16):
Dobre, takže s lehotou ihneď do začiatku schôdze. Prezentujme sa, prosím, a hlasujme. (Hlasovanie.) Prítomných 111 poslancov, za 111. Konštatujem, že sme rozhodli o tom, ktoré výbory prerokujú tento návrh zákona. Budeme pokračovať ďalším hlasovaním, a to hlasovaním v prvom čítaní o vládnom návrhu zákona, ktorým sa dopĺňa zákon č. 461/2003 Z. z. o sociálnom poistení. Je to tlač č. 238. Poprosím pána poslanca Jána Heráka, ktorý je spravodajca z výboru pre sociálne veci, aby uviedol toto hlasovanie. (Hlasovanie o vládnom návrhu zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov , tlač 238.)
A. Belousovová, podpredsedníčka NR SR: (2009-02-13):
Slovo dávam spoločnému spravodajcovi, predsedovi výboru pre financie, rozpočet a menu, pánovi poslancovi Jozefovi Burianovi, ktorý bude informovať Národnú radu Slovenskej republiky o výsledku rokovania výborov o tomto návrhu zákona a odôvodní návrh a stanovisko gestorského výboru. Nech sa páči, pán predseda.
Suja, Miroslav, poslanec NR SR (2021-12-02):
Ďakujem za slovo, pán podpredseda. Ďakujem poslancovi Krupovi za zhrnutie a poukázanie na chyby tejto smernice. Ja si myslím, že to, čo povedal, je reálne preukázateľné. Nezavádzal tam a neklamal. A ja by som chcel vedieť, ak bude naďalej pokračovať trestná činnosť a, nedajbože, sa tu stanú nejaké trestné činy, lebo doteraz sa nestali, ako im táto smernica chce zabrániť? Či potom minister vnútra si to vezme ako za osobnú zodpovednosť a odstúpi a zmení sa tento zákon alebo táto smernica, lebo vieme, že je nad rámec požiadaviek Európskej únii a neviem prečo, my chceme byť pápežskejší ako pápež. Prečo si neberieme príklad z ostatných krajín, kde to elegantne vyriešili, ale ideme tvrdohlavo hlavou proti múru namiesto toho, aby sme svojim občanom pomáhali, tak prichádzame ešte s väčšou byrokraciou, s ešte väčšími obmedzeniami a čo je najhoršie, obmedzujeme slušných ľudí, obmedzujeme strelcov, športovcov, obmedzujeme podnikateľov pri zbrojných licenciách. Nevidím tu žiaden nejaký prínos pre tieto kategórie, ktoré som povedal. Vidím tu len negatíva. Verím, že ak sa tento zákon alebo táto smernica príjme, že bude rýchlo v čo najkratšom období novelizovaná a všetky tieto bludy a nezmysly sa stade vyhodia a pôjdeme tou cestou ako niektoré susedné štáty, kde chránia svojich občanov, kde chránia svojich výrobcov, ktoré chránia držiteľov zbraní, športovcov. A neni hanba, priatelia, si zobrať príklad aj z iných štátov, keď je to dobrý príklad. Nemusíme všetko vedieť my na prvýkrát. Ale keď vidíme, že tam to funguje a my ideme opačným smerom, tak... (Prerušenie vystúpenia časomerom.)
Habánik, Jozef, poslanec NR SR (2022-12-01):
Ďakujem pekne. Vážený pán predsedajúci, vážené panie poslankyne, páni poslanci, v súlade s tým, že chceme vyhovieť stanovisku Ústavnoprávneho výboru Národnej rady Slovenskej republiky a rovnako aj stanovisku sekcie rozpočtovej politiky Ministerstva financií Slovenskej republiky, mi dovoľte, aby som v rámci druhého čítania a rozpravy k predmetnej novele zákona o vysokých školách podal pozmeňujúci návrh poslanca Národnej rady Slovenskej republiky Jozefa Habánika k návrhu poslancov Národnej rady Slovenskej republiky Dušana Jarjabka, Jozefa Habánika na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1113). 1. V čl. I sa vypúšťa bod 1. Nasledujúce novelizačné body sa primerane preznačia. V súvislosti s vypustením bodu 1 sa primerane upraví aj názov zákona a úvodná veta čl. I. 2. V čl. II sa slová „1. januára“ nahrádzajú slovami „1. februára“. Odôvodnenie: V prípade bodu 1 čl. I rešpektovanie stanoviska Ministerstva financií Slovenskej republiky. V prípade bodu 2 čl. II odôvodnenie: Vzhľadom na priebeh legislatívneho procesu v Národnej rade Slovenskej republiky, potrebu dodržania lehoty podľa čl. 102 ods. 1 písm. o) Ústavy Slovenskej republiky a tiež lehoty pre publikáciu zákona v Zbierke zákonov v Slovenskej republike je potrebné upraviť dátum účinnosti návrhu zákona. V súvislosti s predloženým pozmeňujúcim návrhom navrhujem vyňať na samostatné hlasovanie bod 3 z predloženej informácie. Ďakujem pekne.
Laššáková, Jana, podpredsedníčka NR SR (2012-05-15):
Na vystúpenie pána poslanca s faktickými poznámkami štyria poslanci. Končím možnosť prihlásiť sa s faktickými poznámkami. Pani poslankyňa Vitteková, nech sa páči.
Bugár, Béla, podpredseda NR SR (2011-05-20):
Ďakujem. Otváram rozpravu. Pýtam sa, kto sa hlási do rozpravy? Ako jediný sa prihlásil pán poslanec Dostál. Končím možnosť sa prihlásiť ústne do rozpravy. Pán poslanec, máte slovo.
Bugár, Béla, podpredseda NR SR (2017-02-02):
Prezentujme sa a hlasujme. (Hlasovanie.) Prítomných 145 poslancov, za 109, proti 6, zdržalo sa 29 poslancov, 1 nehlasoval. Konštatujem, že ústavný zákon sme schválili. To bolo posledné hlasovanie, vyhlasujem 5-minútovú prestávku. Predtým ešte s procedurálnym návrhom pán poslanec Blaha.
Bugár, Béla, podpredseda NR SR (2018-09-12):
Je s tým všeobecný súhlas? (Súhlasná reakcia pléna.) Áno. Ďakujem pekne. Dnes nám to nejak ide. Ešte bol jeden procedurálny návrh. (Reakcia z pléna.) Dobre, ďakujem pekne. Takže, vážené panie poslankyne, páni poslanci, pristúpime k hlasovaniam. Najprv v prvom čítaní o vládnom návrhu zákona o poplatkoch za uloženie odpadov (tlač 1070). Spoločným spravodajcom je pán poslanec Antal. Kukuč, nech sa páči ako spravodajca. (Smiech v sále.) To je návrh zákona o uložení odpadov, poplatky, nech sa páči. (Hlasovanie o vládnom návrh zákona o poplatkoch za uloženie odpadov a o zmene a doplnení zákona č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov , tlač 1070.)
Paška, Pavol, predseda NR SR (2013-09-10):
Pán poslanec Lipšic do rozpravy.
Sulík, Richard, predseda NR SR (2011-09-08):
Posledný rečník v tejto rozprave je pán poslanec Novotný, nech sa páči.
Hrnčiar, Andrej, podpredseda NR SR (2018-09-19):
Ďakujem. Pán poslanec Dostál stiahol svoje vystúpenie v rozprave, týmto pádom vyhlasujem všeobecnú rozpravu za skončenú a zároveň prerušujem rokovanie o tomto bode programu. (Pauza a zaznievanie gongu.)
Laššáková, Jana, podpredsedníčka NR SR (2013-02-06):
Pani poslankyňa Košútová.
Danko, Andrej, predseda NR SR (2019-10-25):
Poslanec Suchánek.
Jurinová, Erika, podpredsedníčka NR SR (2012-06-29):
Ďakujem. Posledný písomne prihlásený do rozpravy – pán poslanec Jozef Viskupič.
Laššáková, Jana, podpredsedníčka NR SR (2014-10-22):
S reakciou pán poslanec Mihál. Nech sa páči.
Bugár, Béla, podpredseda NR SR (2018-02-01):
Pán poslanec Dostál, môžte reagovať.
Marosz, Ján, poslanec NR SR (2020-02-20):
Ďakujem. Pán kolega Baránik, teba treba pozorne počúvať, lebo ty si prvý hovoril o justičnej mafii v Bratislave, až sa mne to zdalo neuveriteľné. A všetko to bola pravda. Takže aj to, čo hovoríš, je pravda. Ja dám, neprejde deň, čo by mne ako poslancovi niekto nehlásil nejaké rozkrádačky a korupciu, dám z tohto koloritu práce poslanca len jeden príklad. Prišiel práve taký znechutený policajt, ktorý vidí, že ryba smrdí od hlavy a neverí svojim nadriadeným. A hovorí, že Fico, Richter a Kaliňák vraj investujú v Hanoji. Fíha, to je vážna vec. Som členom výboru na kontrolu SIS, pýtal som sa pána riaditeľa. Prvýkrát nepovedal mi nič, zabudol. Druhýkrát povedal, je tam niečo, ale je to komplikované, lebo je to cez diplomatické služby. Takže len dopĺňam ten kolorit, že oni tie peniaze vyvážajú z tohto štátu, majú ich vraj na paletách aj v Dubaji, Kaliňák, kde-kade poskrývané v japonských bankách a tak ďalej. Ale všetko, na všetko existujú elektronické stopy a jednoducho v marci, v marci príde Deň D.
Grendel, Gábor, podpredseda NR SR (2023-02-10):
Pani poslankyňa Martina Brisudová.
Kresák, Peter, poslanec NR SR (2018-05-15):
Ďakujem pekne za slovo, pán predsedajúci. Vážené kolegyne a kolegovia, v rozprave k uvedenému návrhu zákona vystúpili celkovo traja poslanci a boli podané dva pozmeňujúce návrhy. Najprv však pristúpme k hlasovaniu o pozmeňovacom návrhu, ktorý je obsahom spoločnej správy a ktorý gestorský výbor odporúča schváliť. Dajte, prosím, hlasovať.
P. Hrušovský, predseda NR SR: (2004-05-11):
Navrhujeme tri riešenia pre tri situácie. Čo sa stane, ak Národná rada schváli návrh stanoviska, čo sa stane, ak ho neschváli, a po tretie, čo sa stane, ak parlament nebude vôbec konať. Prvú situáciu navrhujeme riešiť záväzným mandátom. Ak Národná rada schválila stanovisko Slovenskej republiky, člen vlády ním bude viazaný. Samozrejme, ponechávame priestor na to, aby sa v prípade potreby pri rokovaniach a hlasovaní od stanoviska odchýlil, ak to bude v záujme Slovenskej republiky. Následnou povinnosťou ministra však bude o tomto postupe informovať parlament. Pre druhú situáciu, ak Národná rada nebude v stanovenej lehote konať, navrhujeme, aby člen vlády nebol nečinnosťou parlamentu alebo výboru blokovaný, ale aby postupoval podľa návrhu a stanoviska vlády. To vytvorí priestor, aby sa Národná rada nezaoberala návrhmi, ktoré nebude považovať za dôležité, a aby zároveň neblokovala ministrov. Tu si viem predstaviť skrátiť navrhovanú trojtýždňovú lehotu na schválenie stanoviska Národnou radou alebo výborom na kratšiu dobu, najmenej však na dva týždne. A do tretice mi dovoľte povedať, že ak k situácii, ak Národná rada nebude s vládou navrhnutým stanoviskom súhlasiť, bude potrebné, aby schválila iné stanovisko, podľa ktorého bude minister postupovať. Ak Národná rada tak neurobí, minister bude aj v tomto prípade postupovať podľa návrhu stanoviska vlády. Toto riešenie je vlastne konštruktívnym nesúhlasom parlamentu, ktorý môže návrh stanoviska odmietnuť, ale nemôže nechať ministrov bez možnosti konať. Ak teda v danej veci neprijme Národná rada iné stanovisko, člen vlády bude postupovať podľa stanoviska, ktoré navrhla vláda. Panie poslankyne, páni poslanci, toľko stručne k návrhu ústavného zákona, ktorý by mal dovŕšiť náš ústavný poriadok o nový, veľmi dôležitý prvok. Naším cieľom je, aby okrem funkčnej a efektívnej spolupráce medzi parlamentom a vládou v záležitostiach Európskej únie ostala občanom aspoň čiastočne ponechaná možnosť rozhodovať prostredníctvom nás, volených zástupcov, o svojej budúcnosti. Verím, že schválime tento ústavný zákon a v spolupráci s vládou budeme mať možnosť presadzovať v Európskej únii záujmy Slovenskej republiky a vplývať na jej ďalší vývoj. Pán predsedajúci, pán podpredseda, ďakujem. Toľko k odôvodneniu návrhu skupiny poslancov.
Pročko, Jozef, poslanec NR SR (2023-11-16):
Ďakujem. Žiadam vás, aby ste dali hlasovať o tom, že pán Pellegrini vo svojej úvodnej reči rozprával o tom, že bude túto Národnú radu viesť iným spôsobom. Chcem vás požiadať, aby ste dali hlasovať o tom, že predsedajúci vždy bude kontrolovať faktické poznámky. Odôvodňujem to tým, aj pán Ľupták vôbec nereagoval na predrečníčku a rozprával si čo chcel a vy ste ho vôbec neupozornili. Robíte, robíte presne to, že to tu valcujete. Prosím, aby sme reagovali len na predrečníčku, aby ste na to dávali pozor. Niečo iné ste rozprávali a niečo iné konáte.
Hrnčiar, Andrej, podpredseda NR SR (2019-06-27):
Prosím, prezentujme sa a hlasujeme. (Hlasovanie.) Prítomných 134, za 87, proti 1, zdržalo sa 45, nehlasoval 1. Konštatujem, že sme schválili vládny návrh novely zákona č. 315/2016 Z. z. o registri partnerov verejného sektora. Žiadam spoločného spravodajcu z výboru pre verejnú správu a regionálny rozvoj poslanca Stanislava Kmeca, aby uviedol hlasovanie v druhom čítaní o návrhu skupiny poslancov na vydanie zákona, ktorým sa mení a dopĺňa zákon č. 181/2014 Z. z. o volebnej kampani, ktorý prerokúvame v skrátenom legislatívnom konaní, tlač 1559. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov v znení neskorších predpisov a ktorým sa dopĺňa zákon č. 85/2005 Z. z. o politických stranách a politických hnutiach v znení neskorších predpisov , tlač 1559.)
Bugár, Béla, podpredseda NR SR (2016-12-06):
A lehoty.
Šeliga, Juraj, podpredseda NR SR (2020-07-23):
Osem faktických poznámok. Pán poslanec Drdul.
Blaha Ľuboš, podpredseda NR SR (2024-02-27):
Pani poslankyňa, prosím, venujte sa skrátenému legislatívnemu konaniu. Vybočujete od témy, je to v rozpore s rokovacím poriadkom. Nech sa páči. (Potlesk.)
Šudík, Tomáš, poslanec NR SR (2021-06-24):
Vďaka za slovo. Pán Kéry, znova, tu ide o to, aby vedúci odborov boli konečne odborníci. Odborníci, ktorí budú svoju prácu robiť ako odborníci a i tak riadiť svoj odbor, pretože len tak môže fungovať efektívne štátna správa. Pre mňa za mňa nech sú to aj nominanti, členovia strany HLAS, SMER, HZDS alebo KSS, mne je to úplne jedno, len nech sú to odborníci. To je ten základ. Ste niečo rozprávali o okresných úradoch, ako sa kde dosadzovalo. Nuž ja viem o tom, že vy ste po okresných úradoch dosadzovali častokrát členov pri poslednej vláde SMER-u, SNS či MOST-u. Veď to sa dá pozrieť, kde bol kto prednosta, a zároveň či pôsobil aj v komunálnej politike, za akú politickú stranu alebo kde bol člen. Veď to je úplne otvorené a transparentné, nájdeme si to. A teraz mi nájdite jedného prednostu, ktorý je napríklad členom hnutia OĽANO. Podľa mňa taký neexistuje, lebo žiaden taký nie je. A na okresné úrady boli výberové konania a vyhrali tam fakt odborníci. Veď si spravte malú anketu. Kontaktujte primátorov miest, starostov, všetkých, ktorí na Slovensku sú, a sa opýtajte, aká bola spolupráca s obcami, s mestami doteraz a aká je teraz, aby to tí priamo porovnali, primátori a starostovia. Urobte si anketu a nám potom aj dajte tie výsledky a uvidíme. Ďakujem.
Muránsky, Peter, poslanec NR SR (2011-09-07):
Ďakujem, pán podpredseda. Kolegyne, kolegovia, výbor pre pôdohospodárstvo a životné prostredie ma uznesením č. 114 z 31. augusta 2011 určil za spravodajcu k vládnemu návrhu zákona. Uvedený návrh bol doručený poslancom v súlade s § 72 zákona o rokovacom poriadku. Zároveň konštatujem, že uvedený návrh spĺňa z formálnoprávnej stránky všetky náležitosti. Po rozprave navrhujem uvedený návrh postúpiť do druhého čítania a zároveň prideliť tento zákon ústavnoprávnemu výboru a výboru pre pôdohospodárstvo a životné prostredie. Ďakujem, otvorte, prosím, rozpravu.
Zmajkovičová, Renáta, podpredsedníčka NR SR (2013-05-29):
Ďakujem. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť ústne do rozpravy. Pán poslanec Matovič ako jediný. Uzatváram možnosť prihlásiť sa do rozpravy ústne. Nech sa páči, pán poslanec.
Bugár, Béla, podpredseda NR SR (2011-03-25):
Pán spravodajca, nech sa páči, môžte sa vyjadriť k rozprave.
P. Paška, predseda NR SR: (2008-04-01):
(Hlasovanie.) 139 prítomných, 78 za, 33 proti, 28 sa zdržalo. Tento návrh sme prijali.
Oravec, Richard, poslanec NR SR (2011-12-13):
Vážený pán predseda, vážené pani poslankyne, páni poslanci, na verejné hlasovanie o návrhu na opakovanú voľbu člena Rady pre vysielanie a retransmisiu bolo vydaných a poslanci si osobne prevzali 139 hlasovacích lístkov, teda na voľbe bolo prítomných 139 poslancov. Po vykonaní hlasovania overovatelia Národnej rady Slovenskej republiky spočítali hlasy a zistili, že vo verejnom hlasovaní o návrhu na opakovanú voľbu člena Rady pre vysielanie a retransmisiu 1 poslanec neodovzdal hlasovací lístok. Zo 138 odovzdaných hlasovacích lístkov bolo 59 neplatných a 79 platných. Podľa platných hlasovacích lístkov overovatelia zistili, že - za Petra Abraháma hlasovalo za 75 poslancov, proti 2, zdržali sa 2, - za Ladislava Štibrányiho hlasovalo za 0 poslancov, proti 36 poslancov, zdržalo sa 43 poslancov. Na voľbu člena Rady pre vysielanie a retransmisiu je potrebný súhlas nadpolovičnej väčšiny hlasov prítomných poslancov. Overovatelia konštatujú, že za člena Rady pre vysielanie a retransmisiu bol zvolený Peter Abrahám . Overovatelia poverujú svojho člena Richarda Oravca oznámiť výsledky hlasovania Národnej rade Slovenskej republiky. Ďakujem.
P. Hrušovský, podpredseda NR SR: (2001-12-04):
(Hlasovanie) Prítomných je 106 poslancov, za 64, proti 25, zdržalo sa 16, nehlasoval 1. Návrh sme schválili. Ďalší návrh.
Laššáková, Jana, podpredsedníčka NR SR (2014-07-08):
Na vystúpenie pána poslanca s faktickými poznámkami osem pánov poslancov. Pán poslanec... Ešte viacej? Počkáme. Takže s faktickými poznámkami sú prihlásení páni poslanci: Martvoň, Mezenská, Huba, Mikuš, Hlina, Číž, Petro, Mičovský, Hraško, Přidal. Na druhej strane nevidím. Kto je posledný? Přidal, pán poslanec Přidal je posledný. Končím možnosť prihlásiť sa s faktickými poznámkami. Nech sa páči, pán poslanec Martvoň.
Tomáš, Erik, poslanec NR SR (2022-03-24):
Čiže, čiže ja nemôžem z A3 čítať, keby...
Gajdoš, Peter, minister obrany SR (2018-06-21):
Otázke som pochopil, odovzdám pani ministerke. Je to podstatný rozdiel, vrtuľníky, OP, hej, a tak ďalej, ako mrkva a paradajky. Ale určite odovzdám, pochopil som. Ďakujem.
A. Belousovová, podpredsedníčka NR SR: (2007-05-09):
Budeme pokračovať vystúpením v rozprave pána poslanca Pada, ktorý bol prihlásený do rozpravy ako posledný. Nech sa páči, pán poslanec Pado, máte slovo.